CELEX: C2007/095/15
Language: sl
Date: 2007-04-28 00:00:00
Title: Zadeva C-432/05: Sodba Sodišča (veliki senat) z dne 13. marca 2007 (predlog za sprejetje predhodne odločbe Högsta domstolen — Švedska) — Unibet (London) Ltd, Unibet (International) Ltd proti Justitiekanslern (Načelo sodnega varstva — Nacionalna zakonodaja, ki ne določa samostojne tožbe za izpodbijanje skladnosti nacionalne določbe s pravom Skupnosti — Postopkovna avtonomija — Načelo enakovrednosti in učinkovitosti — Začasno varstvo)

28.4.2007   
            
            
               SL
            
            
               Uradni list Evropske unije
            
            
               C 95/9
            
         Sodba Sodišča (veliki senat) z dne 13. marca 2007 (predlog za sprejetje predhodne odločbe Högsta domstolen — Švedska) — Unibet (London) Ltd, Unibet (International) Ltd proti Justitiekanslern
   (Zadeva C-432/05) (1)
   
   (Načelo sodnega varstva - Nacionalna zakonodaja, ki ne določa samostojne tožbe za izpodbijanje skladnosti nacionalne določbe s pravom Skupnosti - Postopkovna avtonomija - Načelo enakovrednosti in učinkovitosti - Začasno varstvo)
   (2007/C 95/15)
   Jezik postopka: švedščina
   Predložitveno sodišče
   Högsta domstolen
   Stranke v postopku v glavni stvari
   
      Tožeča stranka: Unibet (London) Ltd, Unibet (International) Ltd
   
      Tožena stranka: Justitiekanslern
   Predmet
   Predlog za sprejetje predhodne odločbe — Högsta domstolen — Razlaga člena 49 ES — Nacionalna zakonodaja, ki ne določa možnosti tožbe za ugotovitev neskladnosti zakonske določbe z višjimi predpisi — Pravica posameznikov do učinkovitega sodnega varstva pravic iz pravnega reda Skupnosti
   Izrek
   
               1)
            
            
               Načelo učinkovitega sodnega varstva pravic, ki jih imajo posamezniki na podlagi prava Skupnosti, je treba razlagati tako, da ne zahteva, da mora pravni red države članice predvideti samostojno tožbo, primarno, za preizkus skladnosti nacionalnih določb s členom 49 ES, če druga učinkovita pravna sredstva, ki niso manj ugodna od tistih, ki veljajo za podobne nacionalne tožbe, omogočajo predhodno presojo te skladnosti, kar pa je naloga nacionalnega sodišča.
            
         
               2)
            
            
               Načelo učinkovitega sodnega varstva pravic, ki jih imajo posamezniki na podlagi prava Skupnosti, je treba razlagati tako, da mora biti v pravnem redu države članice mogoče sprejeti začasne ukrepe, dokler se pristojno sodišče ne izreče o skladnosti nacionalnih določb s pravom Skupnosti, če je sprejetje takih ukrepov potrebno za zagotovitev polnega učinka sodne odločbe, ki bo izdana v zvezi z obstojem teh pravic.
            
         
               3)
            
            
               Načelo učinkovitega sodnega varstva pravic, ki jih imajo posamezniki na podlagi prava Skupnosti, je treba razlagati tako, da, če obstaja dvom glede skladnosti nacionalnih določb s pravom Skupnosti, morebitno sprejetje začasnih odredb za odložitev izvršitve teh določb, dokler pristojno sodišče ne odloči o njihovi skladnosti s pravom Skupnosti urejajo merila nacionalnega prava, ki velja pred navedenim sodiščem, če ta merila niso manj ugodna od tistih, ki veljajo za podobne nacionalne zahtevke, in uveljavljanja začasnega sodnega varstva takih pravic praktično ne onemogočajo oziroma čezmerno otežujejo.
            
         
      (1)  UL C 36, 11.2.2006.